Վարդանը համազգեստը հանեց։ Գնդակը վեց սանտիմետր երկարությամբ վերք էր բացել, որի եզրերը հեռացել էին միմյանցից։ Բարեբախտաբար վնասվել էին միայն մազանոթները։ Նա վերքը ջրով լվաց և մշակեց յոդով։ Նրա ուղեղն այլ բանով էր զբաղված։ Ո՞ւմ էր ինքը գրելու։ Նախ՝ իր եղբայր Նուբարին և քեռորդի Տիրանին, որպեսզի նրանք տեղյակ լինեին իրավիճակին։ Միգուցե նրանք լուր ունեին Մարոյից։ Եթե նա հնարավորություն ունենար, ապա նա անպայման ապաստան կփնտրեր Մեսրոպ քեռու մոտ Կոստանդնուպոլսում։ Համենայն դեպս նրան էլ նամակ կգրի։